**Občinam, javnim zavodom, društvom,**

**regionalnim razvojnim agencijam**

**in ostalim zainteresiranim**

Skupnost občin Slovenije vas v sodelovanju s projektnimi partnerji v projektu CAPE-AB - Mreža za sodelovanje in demokratično udeležbo državljanov v Jadransko-Balkanski regiji v sklopu programa Evropa za državljane vabi na informativno mednarodno konferenco

**PROGRAMI IN FINANCIRANJE SODELOVANJA OBČIN, DRUŠTEV IN NEVLADNIH ORGANIZACIJ V EVROPSKI SKUPNOSTI,**

**v sredo, 10.2.2016, s pričetkom ob 10.00 uri**

**v Hotelu City Maribor, Ulica Kneza Koclja 22, 2000 Maribor (dvorana City C)**

Meseca julija 2015 je Skupnost občin Slovenije pričela izvajati projekt CAPE AB, ki je namenjen izboljšanju medkulturnega razumevanja in sodelovanja na občinski ravni, podpori demokratične udeležbe in izboljšanju zmogljivosti za transnacionalno sodelovanje. Usmerjen je v seznanitev potencialnih prijaviteljev z možnostmi financiranja projektov, predvsem skozi programe Evropa za državljane 2014 – 2020, Erasmus + ter programe Ustvarjalna Evropa in v pomoč občinam, zavodom, društvom in nevladnim organizacijam za večjo uspešnost ob prijavi projektov.

V sklopu projekta organiziramo **brezplačno mednarodno informativno konferenco**, na kateri boste izvedeli vse **za uspešno prijavo projekta v programu** **Evropa za državljane**, **Erasmus +** in **Ustvarjalna Evropa**. V sklopu konference bodo predstavljeni razpisi in možnosti financiranja projektov preko že omenjenih programov, predstavili bomo nekaj primerov dobrih praks, prejeli boste tudi napotke za pravilno izpolnjevanje prijavnih obrazcev, tisti, ki boste imeli že oblikovane zasnove projektne ideje, pa boste ob koncu konference udeležili tudi projektne posvetovalnice.

Vljudno vabljeni!

**PROGRAMI IN FINANCIRANJE SODELOVANJA OBČIN, DRUŠTEV IN NEVLADNIH ORGANIZACIJ V EVROPSKI SKUPNOSTI**

Sreda, 10.2.2016, Hotel City Maribor, dvorana City C

*(simultano prevajanje slovenščina-angleščina je zagotovljeno!)*

|  |  |
| --- | --- |
| 9.30 – 10.00 | Registracija udeležencev |
| 10.00 – 10.05 | Pozdravni nagovor organizatorjev |
| 10.05 – 10.35 | Evropa v občinah:  Participacija in sodelovanje v skupnem evropskem prostoru  *Predstavništvo Evropake komisije v Sloveniji (v potrditvi)* |
| 10.35 – 10.40 | Projekt CAPE-AB:  Možnost podpore transnacionalnega sodelovanja občin v letih 2015 – 2017  *Georg Müllner, vodja projekta* |
| 10.40 – 11.30 | Predstavitev programa Evropa za državljane 2014 – 2020  - demokratično delovanje in državljanska udeležba (pobratenje mest, mreže mest, projekti civilne družbe)  - Evropsko spominjanje  *Georg Müllner, vodja projekta* |
| 11.30 – 12.00 | Odmor s pogostitvijo |
| 12.00 – 12.45 | Od ideje do projekta – prijava projektov na programe Evropa za državljane:  - predstavitev aktualnega prijavnega obrazca  - koristne informacije in napotki za prijavo projektov  - informacije o načrtovanju projekta in njegovi sestavi  - izkušnje na podlagi prijav projektov v letih 2014 in 2015  *Georg Müllner, vodja projekta* |
| 12.45 – 13.15 | Predstavitev uspešnih projektov  -  - |
| 13.15 – 13.45 | Predstavitev podprograma Erasmus+ šport:  - partnerska sodelovanja  - majhna partnerska sodelovanja  - neprofitni evropski športni dogodki  *Neža Pajnič, CMEPIUS* |
| 13.45 – 14.15 | Predstavitev možnosti financiranja čezmejnih aktivnosti občin in društev skozi podporne točke Zveze Alpe – Jadran  - predstavitev Zveze Alpe-Jadran in njenih programov  - predstavitev podprtih projektov na področju športa  *Mag. Thomas Pseiner, generalni sekretar Zveze Alpe-Jadran; Ratko Vuković, vodja tematske točke za šport* |
| 14.15 – 14.30 | Odmor |
| 14.30 – 15.00 | Evropski projekti v kulturi – Program »Ustvarjalna Evropa 2014 – 2020  *Podpora za evropske kulturne in ustvarjalne sektorje, film, televizijo, glasbo, literaturo, scenske umetnosti, kulturno dediščino idr.*  *Tanja Kos, Center Ustvarjalna Evropa v Sloveniji* |
| 15.00 – 15.30 | Razprava, odprta vprašanja in odgovori, evalvacija |
| 15.30 – 16.30 | Projektna posvetovalnica  *Georg Müllner, vodja projekta* |